**Ministru kabineta noteikumu projekta „Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas likuma (turpmāk – AAL) 20. panta ceturtā, piektā un septītā daļa, Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (turpmāk – Direktīva 2008/98/EK) 11. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Vides aizsardzības un reģionālās attīstības ministrijas uzdevumā 2017. gadā veikto pētījumu “Novērtējums par sadzīves, bīstamo un ražošanas atkritumu sastāvu atkritumu apsaimniekošanas reģionos, atsevišķu atkritumu veidu apsaimniekošanu un atkritumu poligonos apglabājamo atkritumu daudzuma samazināšanas iespējām” (SIA “Geo Consultants”), tika secināts, ka vidēji apdzīvotās vietās Latvijā bioloģiski noārdāmo atkritumu (turpmāk – BNA) īpatsvars kopējā sadzīves atkritumu plūsmā sastāda 39%.  Ņemot vērā Eiropas Savienības politiku atkritumu apsaimniekošanas jomā, Latvijai ir būtiski jāsamazina apglabājamo atkritumu apjoms poligonos, kā arī jāattīsta atkritumu dalītā vākšana un pārstrāde.  Direktīvā 2008/98/EK ir paredzēts noteikt termiņu, kad dalībvalstīm ir jāievieš obligāta BNA dalīta vākšana, t.i. līdz 2023. gadam. Lai izpildītu šo prasību, ar Ministru kabineta noteikumu projektu „Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”” (turpmāk – noteikumu projekts) paredzēts savlaicīgi noteikt, ka līdz 2020. gada 31. decembrim Latvijas pašvaldībām savā administratīvajā teritorijā jāievieš BNA dalīta vākšana.  Noteikumu projekts pilnveidos atkritumu apsaimniekošanas sistēmu Latvijā, nodrošinot būtisku poligonos apglabājamo atkritumu apjoma samazinājumu un veicinot BNA pārstrādi.  Esošais regulējums noteic, ka komersantiem, kas rada vai apsaimnieko būvniecībā radušos atkritumus, līdz 2020. gadam jānodrošina minēto atkritumu atkārtota izmantošana, pārstrāde vai reģenerācija 70% apmērā no kopējā kalendāra gadā radītā šo atkritumu apjoma. Noteikumu projekts precizē, ka termiņš ir 2019. gada 31. decembris. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, atkritumu apsaimniekotāji, iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam būs pozitīva ietekme uz Latvijas tautsaimniecību – tiks samazināti kopējie poligonos apglabājamo atkritumu apjomi un palielināti atkritumu atkārtotas izmantošanas apjomi, kā arī palielināts poligonu izmantošanas laiks, kā arī BNA dalītas vākšanas rezultātā palielināsies to atkārtota izmantošana. Piemēram, no BNA iegūtam kompostam ir plašas pielietojuma iespējas, tai skaitā lauksaimniecībā, ainavu, parku un sporta laukumu izveidē u.c.  Papildus administratīvais slogs ar šo noteikumu projektu netiek radīts. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2008/98/EK.  Direktīvā 2008/98/EK ir paredzēts noteikt termiņu, kad dalībvalstīm ir jāievieš obligāta bioloģiski noārdāmo atkritumu savākšana, t.i. līdz 2023. gadam. Lai izpildītu šo prasību, noteikumu projekts paredz savlaicīgi veikt nepieciešamos grozījumus Latvijas normatīvajos aktos. |
| 2. | Citas starptautiskas saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 2008/98/EK | | |
| A | B | C | D |
| 11. panta 1. punkts | 2. punkts | Atbilst pilnībā | Tiek noteiktas stingrākas prasības nekā direktīvā. Direktīvas grozījumi paredz, ka uz 2023. gadu visām dalībvalstīm ir jānodrošina dalīta BNA savākšana, savukārt noteikumu projekts paredz noteikt īsāku termiņu šīs prasības ieviešanai Latvijā, t.i. līdz 2020. gada 31. decembrim, vienlaicīgi nodrošinot noteikumu projekta mērķa grupām samērīgu laika apjomu noteikumu projektā ietvertās prasības īstenošanai.  Poligonos apglabājamo atkritumu apjoma samazināšanas jautājums ir prioritārs Eiropas Savienības līmenī, īpašu uzmanību pievēršot BNA. Apdzīvotās vietās Latvijā vidējais BNA īpatsvars kopējā sadzīves atkritumu plūsmā sastāda 39%, tādēļ Latvijā ir iespējams ievērojami samazināt nešķirotu un poligonos apglabājamu atkritumu apjomu nodrošinot BNA dalītu vākšanu. BNA, tai skaitā pārtikas atkritumiem, jau pašlaik Eiropas Savienības līmenī tiek pievērsta pastiprināta uzmanība un Eiropas komisija kopīgi ar dalībvalstīm ir uzsākusi deleģētā akta izstrādi par pārtikas atkritumu apjoma mērījumu metodoloģiju ar mērķi būtiski samazināt pārtikas atkritumu apjomu.  Prakse pierāda, ka atkritumu apsaimniekošanas jomas iesaistītās puses ne vienmēr savlaicīgi pielāgojas normatīvajos aktos noteiktajam un ievēro normatīvajos aktos ietvertos termiņus, tādēļ, lai veicinātu noteiktā mērķa sasniegšanu uz 2023. gadu, tiek noteiktas stingrākas prasības, nekā direktīvā. |
| 11. panta 2. punkta b) apakšpunkts | 11. punkts | Atbilst pilnībā | Netiek noteiktas stingrākas prasības nekā direktīvā. |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 19. februārī, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Par noteikumu projektu saņemts priekšlikums no atkritumu apsaimniekošanas uzņēmuma SIA “Clean R”, kas lūdza noteikumu projektā noteikt, ka komersantiem, kuru saimnieciskās darbības rezultātā rodas būvniecības un būvju nojaukšanas atkritumi, līdz 2018. gada 31. decembrim jānodrošina atkārtotu atkritumu izmantošanu, pārstrādi vai reģenerāciju 55% apmērā no kopējā kalendāra gadā radītā būvniecības vai būvju nojaukšanas atkritumu apjoma. Priekšlikums sākotnēji ņemts vērā, taču izvērtējot no Valsts kancelejas un Ekonomikas ministrijas saņemtos iebildumus, SIA “Clean R” priekšlikums noteikumu projekta gala redakcijā nav ņemts vērā (sk. izziņu par atzinumos sniegtajiem iebildumiem). |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Slaidiņa 67026487

[natalija.slaidina@varam.gov.lv](mailto:natalija.slaidina@varam.gov.lv)